Salud tout an dud !    Dans ce texte je raconte ma façon daimer les orages et quelques souvenirs qui sy rattachent; mettez le sous vos yeux en essayant de vous mettre dans lambiance.    De la poésie orageuse en breton pour vous.      Komz a rin neuze ag un dra hag a oa anezhi bez zo gwerso hag a chomo choazh pell, bout ma vimp marv holl. An arneñv eo, unan ag an arvestoù en deus skoet ma spered a-vihan. Kogus, brogoñ, luched, kurun... ha petra choazh ? Ur bed. Pa oan bihan e kreden e oa ag an arneñv ur stokadenn etre div chogusenn ha netra ken. Trouz ha fulennoù bras. Pa arrue ur barrad arneñv e oa un dra spontus a-walch ha pa veze da noz e kuzhen ma fenn e-dan al linsel. Nouian ket pegoulz me ha mam breur hor boa kroget da sellet  doch ar barradoù arneñv a-zevri. Gouiet a ran hor boa kavet skeudenn ur chumulonimbus en ul levr. Skrivet oa e oa ur gogusenn zañjerus ! Neuze e raemp un tammig choari: troiñ a raemp ar pajennoù a-ziaraok, ha pa arruemp get pajenn ar chumulonimbus e raemp seblant bout skontet-bras, hag e redemp dre ar sal...Ur wezh arall, noz ar chermes e Brech ma faot deoch gouiet pep tra, e oa degouezhet ur barrad-arneñv e-kreiz an dañs; gwelet hor boa ar gogusenn é tostaat, melen-ros he moj; ur wezh deuet an teñval,  setu ankouaet deomp honnezh; met e-dan berr e strakas an taoloù-kurun kentañ, ha ni ha troiñ hor selloù doch al luched. Bez oa choazh sonerezh neuze; met setu ma krogas ar glav bras da deurel, ha aet tout an dud da glask aior. Ha me, nouian ket perak, a oa chomet e-dan ar glav e korf ma Z-shirt...pas evit studiiñ ar gurunaj, met peogwir e oan trejeboulet moarvat. Chomet eo e ma eñvor, memp ar sonerezh a oa neuze (ur sonenn doch ar chiz neuze, sonet get Marc Lavoine).  Neuze (pegeit amzer goude  ?) hor boa en em lakaet da arvestiñ ar barradoù-arneñv; o, pas lies, ne oa ket stank dre-mañ en amzer-se (ha stankoch int bremañ ? pas, moarvat,  begeg !); met bep gwezh pe dost, pa ouiemp e oa un taol-arneñv, e arrestemp pep tra hag e sellemp. Dal liesañ en amzer-se ne ouiemp ket gwelet an arneñv é tostaat é sellet doch ar chogus; ni a sañte pegen touforek oa, peotramant pegen teñval oa, ha setu tout.  Sellet doch an arneñv ag ar penn-komañs betek ma yay kuit a zo un abadenn leun a from hag  a spered, un dra hag a sorb ho skiendoù. Un tammig èl sellet doch un devezhiad Tour de France er maneioù, pa vez filmet ag ar chentañ kilometr betak an diwezhañ; ret eo moarvat, gober traoù àr an hir a-mod-se evit o zañvaat a-feson.  Deuet oa da vout choazh dedennusoch (get ster kentañ dedennus: hag a sach ho evezh) pa oamp kustumikoch da studial koroll ar chogus e-raok an arneñv. Bez zo kogus uhellik hag a bourmen a-vandennadoù, hag a zo seblantoù-arneñv. Teir gwezh diàr peder, ne vez netra  àrlerch neoazh, e Breizh atav; met int ho lak da huñvreal. Re arall, anvet cumulus congestusa zo ar chogus-se a zo heñvel doch kaol-fleur. Pa vez a-vod an amzer evit an dra-se, e vezont gwelet é foeñwiñ. Gwezh-a-vez e teuont da gumulonimbusoù, a zo ar gwir gogus-arneñv. Dre forzh foeñwiñ e komañs plataat al lein anezhe. Neuze e weler ar pezh a vez lâret ar choef un anv choazet mat peogwir e vez heñvel-mat liesañ doch koef an Alre. Ur wezh prest ar choef e chell an tredan choari e jeu er  gogusenn, ar grizilh, an tornadennoù (dibaot dre-mañ)...  Lies-mat ne cheller ket gwelet ar prosesus en e bezh. Da skouer, denderv-noz e vez goloet an oabl get ar chogus, ha, bout ma zo kumulonimbusoù en o zouezh, no gweler ket. Met chwi a daol meiz emañ an traoù é krogiñ pa glevit ar gurun. Pa vez choazh deiz pa dosta ar gogusenn veur e chellit arvestiñ an diaz anezhi. Meur-a-wezh e vez gwelet, e-dan ar gogusenn neuze, evel ul lien teñval get un nebeudig toulloù ha faoutoù; dre-se e krap an aer  tomm dal lein. Met e-kreiz diaz ar gogusenn eh eus un tachad a seblant plat ha naet, gwelet a-bell. Pa dosta e weler eo an tachad ma kouezh ar glav. Al lech ma vez ar muiañ a luched a zo bevenn an tachad-se. Met trawalch get an displegadurioù, bout mand eo interesant-bras klask, pa vez arneñv, gouiet e-menn emañ pep tamm ag ar sistem-kogus.  Komzomp un tammig a draoù bevet genin, evel ma lâr mestr meur ar filozofiezh indian Saseduveku.  Liesañ neus ket moien gouiet penaos e troio un taol-arneñv,  de-menn e yay ha tout...se a ra parti ag ar blijadur ho pez é sellet an oabl, èl pa arvestit ur grogad football: la glorieuse incertitude de lorage, hama. Ur wezh ur seurt emañ bet an traoù èl e-barzh ur film pedagogel; er penn kentañ e soñjemp: pegoulz e krogo an avel da chwezhiñ ? Un nebeud amzer goude e stlake ur stalaf ag ar fenestr get ur gaouad-avel. Neuze hor boa soñjet: hag al luched ? Setu deuet al luched. Hag ar glav ? Setu arru ar glav.  Klask divinout e-menn e tegouezho al luchedenn  gentañ a zo ur vicher blijus, ha klask kompren penaos e ya an traoù en aer ag an amzer. Ur segondenn e-raok ne ouiit ket netra, ur segondenn àrlerch ho peus eñvor ul luchedenn en ho spered, ha marse e chomo pell ennañ. Un tammig katalog am eus neuze e ma fenn: al luchedennig roz-se he doa graet kement a drouz, en davarn-se e Penkesten; an div a oa kouezhet er parkad mais tost dan ti; an taol-pellgomz hor boa bet a-berzh anr gogusenn, un dekvedenn-segondenn e-raok ma tarzhas ar gurun biskoazh kreñvoch.  Skilfoù an Diaoul a welemp e-dan koef ar chumulonimbus pa oa é vonet kuit a Rocafissada, pas pell a gastell Montsegur du-hont. Al luched orañjez a welemp é kouezh diniver e-kostez Plougoulen (a-benn àrchoazh pe an deiz àrlerch e welimp Tangwall e tachenn X Kouezhet ar gurun àr transfo Ker-un-dra-bennak er gazetenn.  A gredemp, met netra ebet !)....  Met muioch evit se emañ dreist-holl katalog ar barradoù-arneñv a zo e ma spered; rak ur barrad, pa vez brav a-walch, a zo un arvest hag a  chom en e bezh en eñvor; get ar pezh a oa tro-dro, pe choazh ar bourdoù hon eus graet neuze. Rak nam eus ket choazh lâret deoch, met marse ho peus divinet: teir gwezh plijusoch eo sellet doch an arneñv e kompagnunezh evit en e unan; memes tra evit klask chañpignoned da skouer; plijusoch, hag ivez aesoch da zielfenniñ ha da eñvoriñ, dre burzhud ar gomz. Unan a gompren pe a wel un dra nen doa ket komprenet an arall.  Nend an ket da zibuniñ ar chatalog-se, hir e chellahe bout; met ret eo  teurel meiz eh eus ennañ, evit an hanter, barradoù-arneñv hon eus gwelet er maneioù du-hont, bout ma ne dremenomp nemet pemzekteiz enne bep blez; a-mod-se emañ.  Ar pezh a zo enkaochus a-walch eo emañ ret bout un tammig e vakañsoù evit sellet doch un abadenn a-mod-se en e hed. Met talvout a ra ar boan bout graet.  Bez zo unan hag a dremen e amzer é heuliiñ ar chumulonimbusoù, marse hoch eus gwelet e benn en tele: Alex Hermant, é chom er Chantal. Aliiñ a ran deoch lenn e levrioù ma hoch eus  choant lakaat ho fri e buhez ar chogus. Rak ar pezh a zo plijus ivez pa vez amzer-arneñv eo gwelet kogus é veviñ ur bochad muioch evit da gustum.  Evit achuiñ, spi m eus e kav geneoch nam eus ket lâret netra, da skouer àr ma eñvorioù get ar barradoù-arneñv. An dra-se a vehe ur seblant ho pehe kroget en higenn.Ha marse e vo posupl din kontiñ ur barrad arneñv en e hed un deiz bennak, da skouer kani Sansat e Katalunya-Frañs, a oa bet iskis a-walch evideomp-ni bretoned.  Neuze e lâran deoch:    A galon  Get al luched hag ar brogoñ. 